АҚШ Ресейдің әскери құрылымдарына санкция салады
"АҚШ Ресейдің әскери құрылымдарына санкция салады" | "https://abai.kz/post/70109"
TITLE: АҚШ Ресейдің әскери құрылымдарына санкция салады
URL: https://abai.kz/post/70109
META: "АҚШ Ресейдің әскери құрылымдарына санкция салады" | "https://abai.kz/post/70109"
DATE: 10.05.2018
AUTHOR(s): Abai.kz
TOTAL WORDS: 121
TEXT: АҚШ Ресейдің бірқатар әскери құрылымдарына санкция салады. Олар жаппай қырып жоятын қаруды таратпау туралы АҚШ ұлттық заңнамаларын бұзды деп айыптады. Құжаттарға сәйкес, санкция тізіміне 28 Ресей компаниясы мен ұйымы кірген. Олардың арасында Ресей Бас штабы Бас басқармасы (бұрынғы ГРУ) бар. Ресей құрылымдарынан бөлек, санкцияларға Иран, Солтүстік Корея, Қытай, Египет, Түркия, Сирия және Біріккен Араб Әмірліктерінің ұйымдары ілікті. Атап айтқанда, шектеулер Сирияда соғысатын ливандық "Хезболла" ұйымына, Сирия Араб Республикасының әскери-әуе күштеріне және Иранның Революция ұланына салынады. Ресейдің сыртқы істер министрлігі Мәскеуге қатысты жаңа санкцияларды "14 сәуірде Сирияға қарсы зымыран шабуылының жеңіліске ұшырауынан кек алу мақсатынан туған" деп бағалады. Бұның алдында Вашингтон санкцияларына "Рособоронэкспорт" компаниясы іліккені мәлім болған. Abai.kz ақпараттық порталында жарияланған мақалаға пікір айтып, ойыңызды білдіргіңіз келсе, мына парақшаға жазып қалдырыңыз! Abai.kz
